ประกาศกรมศุลกากรที่ 150 / 2560 เรื่อง พิธีการศุลกากรว่าด้วยการถ่ายลําทางอิเล็กทรอนิกส์

เพื่อให้การถ่ายลําเป็นไปตามมาตรฐานสากลและเป็นไปตามหลักเกณฑ์ในอนุสัญญาระหว่าง ประเทศว่าด้วยพิธีการศุลกากรที่เรียบง่ายและสอดคล้องกัน (The International Convention on the Simplification and Harmonization of Customs Procedures) ประกอบกับเพื่อเป็นการอํานวยความสะดวก แก่ผู้ประกอบการ อันเป็นการพัฒนาขีดความสามารถของประเทศในการถ่ายลําโดยเรือต่อเรือ หรืออากาศยานต่อ อากาศยานให้มีศักยภาพสูงขึ้น

อาศัยอํานาจตามความในมาตรา 7 มาตรา 102 มาตรา 103 มาตรา 104 มาตรา 105 และ มาตรา 106 แห่งพระราชบัญญัติศุลกากร พ.ศ. 2560 อธิบดีจึงออกประกาศไว้ ดังต่อไปนี้

ข้อ 1 ให้ยกเลิกประกาศกรมศุลกากรที่ 211/2558 เรื่อง พิธีการศุลกากรว่าด้วยการถ่ายลํา ลงวันที่ 30 กันยายน พ.ศ. 2558

ข้อ 2 ประกาศนี้ให้มีผลบังคับใช้ตั้งแต่วันที่ 13 พฤศจิกายน 2560 เป็นต้นไป ข้อ 3 การถ่ายลําสินค้าให้ดําเนินการ ดังต่อไปนี้ 3.1 หลักการ

การถ่ายลํา หมายความว่า การถ่ายของจากยานพาหนะหนึ่งที่ขนส่งของเข้ามา ในราชอาณาจักรไปยังอีกยานพาหนะหนึ่งที่ขนส่งของออกไปนอกราชอาณาจักร ภายใต้การควบคุมของศุลกากร ในด่านศุลกากรแห่งเดียวกัน โดยมีจุดเริ่มต้นและจุดสิ้นสุดของการขนส่งอยู่นอกราชอาณาจักร

3.2 เงื่อนไขการถ่ายลํา

ของที่นําเข้ามาในราชอาณาจักรเพื่อทําการถ่ายลําตามหลักการในข้อ 3.1 จะต้อง อยู่ภายใต้เงื่อนไข ดังต่อไปนี้

3.2.1 ต้องมีบัญชีสินค้าสําหรับเรือหรืออากาศยาน หรือเอกสารการขนส่ง ระหว่างประเทศ หรือ ใบตราส่งสินค้าที่แจ้งท่าหรือสนามบินต้นทางและท่าหรือสนามบินปลายทางที่อยู่นอก ราชอาณาจักร

3.2.2 บัญชีตู้คอนเทนเนอร์ (Container List) (ถ้ามี) ต้องระบุท่าหรือสนามบิน ถ่ายลําที่อยู่ในราชอาณาจักร

3.2.3 กรณีที่ผู้ขอถ่ายลําไม่ใช่ตัวแทนเรือหรือสายการบิน ต้องมีชื่อผู้ขอถ่ายลําใน บัญชีสินค้าสําหรับเรือหรืออากาศยาน

3. 2,4 ของถ่ายลําให้ส่งออกไปนอกราชอาณาจักรภายใน 30 วัน นับแต่วันที่ น้ําของถ่ายลําเข้ามาในราชอาณาจักร

ในกรณีที่ผู้ขอถ่ายลําไม่นําของออกไปนอกราชอาณาจักรภายใน กําหนดเวลาตามวรรคหนึ่ง ให้ของนั้นตกเป็นของแผ่นดิน

3.2.5 ในกรณีที่ผู้ขอถ่ายลําประสงค์จะเปลี่ยนการผ่านพิธีการศุลกากรจากการ ถ่ายลําเป็นการนําเข้า ต้องดําเนินการขอแก้ไขบัญชีสินค้าสําหรับเรือหรืออากาศยานหรือเอกสารการขนส่ง ระหว่างประเทศและใบตราส่งสินค้า ณ ด่านศุลกากรที่นําเข้า โดยปฏิบัติพิธีการนําเข้าพร้อมชําระภาษีอากร (หากมี) เท่านั้น ไม่สามารถใช้สิทธิประโยชน์ตามกฎหมายศุลกากรและกฎหมายอื่นที่เกี่ยวข้องได้ รวมถึงปฏิบัติ ตามกฎหมายอื่นที่เกี่ยวข้องและนําของนั้นออกไปจากอารักขาของศุลกากรให้แล้วเสร็จ ภายใน 30 วันนับแต่ วันนําของถ่ายลําเข้ามาในราชอาณาจักร โดยให้คํานวณอากรตามสภาพแห่งของ ราคาศุลกากร และพิกัดอัตรา ศุลกากรที่เป็นอยู่ในเวลาที่นําของนั้นเข้ามาในราชอาณาจักร และไม่สามารถส่งกลับเพื่อขอคืนอากรตาม มาตรา 28 แห่งพระราชบัญญัติศุลกากร พ.ศ. 2560

กรณีที่ไม่สามารถดําเนินการภายในระยะเวลาตามวรรคหนึ่ง ให้ของนั้นตกเป็น ของแผ่นดิน

3.3 ผู้ขอถ่ายลํา

ผู้ขอถ่ายลํา ต้องปฏิบัติตามเงื่อนไข ดังต่อไปนี้

3.3.1 ขออนุมัติเป็นผู้ขอถ่ายลําตามแบบแนบท้ายประกาศนี้ พร้อมแบบคําขอ ลงทะเบียนผู้ขอถ่ายลํา-ผ่านแดนทางอิเล็กทรอนิกส์ ณ สํานักงานหรือด่านศุลกากรใดๆ โดยพนักงานศุลกากร จะพิจารณาเสนอผู้อํานวยการสํานักงานหรือด่านศุลกากร เพื่อพิจารณาอนุมัติ ทั้งนี้ ให้ยื่นเฉพาะครั้งแรกเพียง ครั้งเดียว

สําหรับผู้ที่เคยได้รับการอนุมัติเป็นผู้ขอถ่ายลําตามประกาศกรมศุลกากรที่ 211/2558 เรื่อง พิธีการศุลกากรว่าด้วยการถ่ายลํา ลงวันที่ 30 กันยายน พ.ศ. 2558 ให้ยื่นเฉพาะแบบ คําขอลงทะเบียนผู้ขอถ่ายลํา-ผ่านแดนทางอิเล็กทรอนิกส์ ณ สํานักงานหรือด่านศุลกากรที่อนุมัติ

เมื่อได้รับอนุมัติให้เป็นผู้ขอถ่ายลําแล้วพนักงานศุลกากรผู้พิจารณาเสนอจะ บันทึกข้อมูลการอนุมัติให้เป็นผู้ขอถ่ายลําในระบบอิเล็กทรอนิกส์ และผู้ขอถ่ายลําจะต้องดําเนินการ ดังนี้

(1) ต้องทําสัญญาประกันทัณฑ์บนตามแบบแนบท้ายประกาศนี้พร้อมกับ วางเงินไว้เป็นประกันหรือวางหนังสือค้ําประกันของธนาคารในวงเงิน 9 ล้านบาท ยกเว้นผู้ขอถ่ายลําที่เป็น ตัวแทนเรือหรือตัวแทนอากาศยาน

(2) ในกรณีที่ผู้ขอถ่ายลําไม่ประสงค์จะวางเงินไว้เป็นประกันหรือวาง หนังสือค้ําประกันของธนาคารตาม (2) ผู้ขอถ่ายลําจะต้องทําสัญญาประกันทัณฑ์บน ตามแบบแนบท้าย ประกาศฯ ณ ด่านศุลกากรที่มีการนําของถ่ายลํานั้นเข้ามาในราชอาณาจักร พร้อมกับวางเงินไว้เป็นประกันหรือ วางหนังสือค้ําประกันของธนาคารในวงเงินคุ้มค่าภาษีอากรของของทั้งหมดสําหรับการปฏิบัติพิธีการศุลกากร ว่าด้วยการถ่ายลําแต่ละครั้ง

ให้ผู้ขอถ่ายลํายื่นคําร้องขอคืนค้ําประกันต่อต่านศุลกากรที่ได้วางประกัน เมื่อมีการส่งของถ่ายลําออกนอกราชอาณาจักรแล้ว กรมศุลกากรจะดําเนินการคืนค้ําประกันต่อไป

(3) สําหรับผู้นําของเข้า ผู้ส่งของออก ระดับมาตรฐานเออีโอ หรือตัวแทน ออกของระดับมาตรฐานเออีโอ เมื่อได้รับอนุมัติให้เป็นผู้ขอถ่ายลําสามารถใช้หลักประกันในการเป็นผู้นํา ของเข้า ผู้ส่งของออก ระดับมาตรฐานเออีโอ หรือตัวแทนออกของระดับมาตรฐานเออีโอ แทนการวางเงินหรือ หลักประกันของผู้ขอถ่ายลํา

3.3.2 ดําเนินการยื่นคําร้องการผ่านพิธีการทางอิเล็กทรอนิกส์และ/หรือการลง ลายมือชื่ออิเล็กทรอนิกส์ กับระบบคอมพิวเตอร์ของศุลกากร (Production System) ตามแบบแนบท้าย ประกาศนี้ ณ สํานักเทคโนโลยีสารสนเทศและการสื่อสาร เพื่อทําการทดสอบระบบการแลกเปลี่ยนข้อมูลและ/ หรือการลงลายมือชื่ออิเล็กทรอนิกส์ ทั้งนี้ ให้ยื่นเฉพาะครั้งแรกเพียงครั้งเดียว

3.4 การกําหนดด่านศุลกากรที่จะทําการถ่ายลํา

การถ่ายลําสามารถทําได้โดยการถ่ายของจากยานพาหนะหนึ่งที่ขนส่งของเข้ามา ในราชอาณาจักรไปยังอีกยานพาหนะหนึ่งที่ขนส่งของออกไปนอกราชอาณาจักร ภายในด่านศุลกากรแห่งเดียวกัน

3.5 การขนของถ่ายลําขึ้นพักไว้บนบก

การนําของถ่ายลําเข้ามา ผู้รับขนส่งสินค้าหรือตัวแทนเรือจะต้องแยกบัญชีสินค้า สําหรับเรือ (Manifest) ของของถ่ายลําไว้ต่างหากออกจากบัญชีสินค้าสําหรับเรือของของนําเข้า

ให้เก็บของถ่ายลําในโรงพักสินค้าหรือที่มั่นคง ให้เป็นสัดส่วนเหมาะสม ไม่ปะปน กับสินค้านําเข้าอื่นๆ เพื่อให้พนักงานศุลกากรสามารถควบคุมและตรวจสอบได้โดยง่าย

การนําของถ่ายลําเข้ามาทางอากาศยานหรือทางบก ให้ปฏิบัติตามวรรคแรก และวรรคสอง โดยอนุโลม

3.5.1 ของถ่ายลําที่นําเข้าทางเรือ

ในกรณีที่ยังไม่อาจยื่นใบขนสินค้าถ่ายลําได้ และผู้ขอถ่ายลําประสงค์จะขอ ถ่ายลําออกจากเรือ เพื่อรอรับการรับบรรทุกออกไปนอกราชอาณาจักร ให้ปฏิบัติดังต่อไปนี้

(1) ของถ่ายลําที่เป็นของกองหรือมิได้บรรจุในตู้คอนเทนเนอร์

ให้เก็บวางของถ่ายลําในโรงพักสินค้าไม่ปะปนกับของนําเข้าอื่นๆ

การตรวจนับจํานวนหีบห่อของถ่ายลําที่ขนถ่ายจากเรือเข้าเก็บไว้ใน โรงพักสินค้าให้ตรงตามบัญชีสินค้า ให้อยู่ในความควบคุมดูแลของหน่วยงานศุลกากรที่กํากับเรือ โดยมีหน้าที่ใน การตรวจสอบรายการตรวจนับหีบห่อ (Taly Sheet) ของพนักงานโรงพักสินค้าและของตัวแทนเรือว่าของถ่าย ลําได้ขนขึ้นและเก็บในโรงพักสินค้าถูกต้องตามบัญชีสินค้าสําหรับของถ่ายลําหรือไม่ มีขาดหรือเกินหรือไม่ ประการใด ถ้ามีการขนขึ้นขาดหรือเกิน ให้จดบันทึกไว้ในเอกสารรายการตรวจนับหีบห่อ (Tally Sheet) และ ให้ตัวแทนเรือส่งข้อมูลแก้ไขบัญชีสินค้าสําหรับของถ่ายลําให้ถูกต้อง

กรณีหีบห่อชํารุดหรือแตกหักเสียหาย การเปิดหีบห่อเพื่อสํารวจ รายการแตกหักเสียหาย ให้กระทําต่อหน้าตัวแทนเรือผู้รับขน พนักงานศุลกากรประจําโรงพักสินค้าที่ของถ่ายลํา นั้นเก็บรักษาอยู่ และผู้ที่มีชื่อระบุในเอกสารการขนส่งระหว่างประเทศหรือใบตราส่งหรือผู้ที่ได้รับมอบหมาย

(2) ของถ่ายลําที่บรรจุในตู้คอนเทนเนอร์

(2.1) ให้ตัวแทนเรือแยกบัญชีของถ่ายลําที่บรรจุในตู้คอนเทนเนอร์ไว้ ต่างหากจากบัญชีของนําเข้าทั่วไป และแจ้งหมายเลขดวงตราประทับ (SEAL) ของบริษัทเรือสําหรับตู้คอนเทนเนอร์ แต่ละตู้ (ถ้ามี) ในบัญชีตู้คอนเทนเนอร์ เพื่อประกอบการควบคุมตรวจสอบ การเก็บรักษา และการขนย้ายตู้คอน เทนเนอร์ภายในเขตท่า

(2.2) ของถ่ายลําที่บรรจุในตู้คอนเทนเนอร์ ที่บรรจุของขาเข้าหลาย ผู้รับตราส่ง (ตู้ Less Container Load: LCL) ให้เก็บวางของถ่ายลําในโรงพักสินค้าให้เป็นสัดส่วน ไม่ปะปนกับ ของนําเข้าอื่นๆ

(2.3) ของถ่ายลําที่บรรจุในตู้คอนเทนเนอร์ ที่บรรจุของขาเข้าผู้รับตรา ส่งรายเดียว ( Fut Container Load: FCL) เมื่อขนถ่ายตู้คอนเทนเนอร์ซึ่งบรรจุของถ่ายลําลงจากเรือแล้ว ให้เก็บ ให้เป็นสัดส่วนเหมาะสม ไม่ปะปนกับของนําเข้าอื่นๆ

3.5.2 ของถ่ายลําที่นําเข้าทางอากาศยานหรือทางบก

การเก็บของถ่ายลําที่นําเข้าทางอากาศยานหรือทางบก ให้ปฏิบัติตามข้อ 3.5.1 โดยอนุโลม

3.6 การทําใบขนสินค้าถ่ายลํา

(1) ใบขนสินค้าถ่ายลําแต่ละฉบับให้ใช้กับของถ่ายลําที่นําเข้ามาโดยเรือลํา เดียวกัน และให้ใช้ได้กับเอกสารการขนส่งระหว่างประเทศหรือใบตราส่งที่ระบุเมืองปลายทาง ต่างประเทศเดียวกันได้หลายฉบับ

(2) ให้ผู้ขอถ่ายลําจัดทําข้อมูลใบขนสินค้าถ่ายลําตามโครงสร้างมาตรฐานที่กรม ศุลกากรกําหนด และส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากร ตามเอกสารแนบท้าย..

(3) ระบบคอมพิวเตอร์ของศุลกากรจะตรวจสอบความถูกต้องกับแฟ้มข้อมูลอ้างอิง ข้อมูลการอนุมัติ/อนุญาตตามกฎหมายที่เกี่ยวข้อง และข้อมูลบัญชีสินค้า สําหรับเรือหรืออากาศยาน ดังนี้

(3.1) ประเภทของกระบวนการ (Processing Indicator) มีค่าเป็น 28 = Transshipment (ถ่ายลํา)

(3.2) ประเภทการถ่ายลํา (Transshipment Type) มีค่าเป็น ด= การถ่าย ลําในด่านศุลกากรเดียวกัน

(3.3) เลขประจําตัวผู้เสียภาษีของผู้ขอถ่ายลํา (Transshipment Applicant)

(3.4) ประเภทการขนถ่าย (Cargo Movement) มีค่าเป็น 3 = Transshipment (ขนถ่ายของถ่ายลํา)

(3.5) ชื่อผู้ขาย ชื่อผู้ส่งสินค้าในต่างประเทศ (Shipper Name) (3.6) ประเทศของผู้ส่งสินค้าในต่างประเทศ (Shipper Country Code) (3.7) ชื่อผู้ซื้อ/ชื่อผู้รับสินค้าในต่างประเทศ (Consignee Name) (3.8) ประเทศผู้รับสินค้าในต่างประเทศ (Consignee Country) (3.4) เลขที่ใบตราส่งสินค้าขาเข้า (Bit of Lading) (3.10) หมายเลขตู้คอนเทนเนอร์ (Container Number) (เฉพาะทางเรือ) (3.11) จํานวนหีบห่อของสินค้า (Total Package Amount) (3.12) หน่วยของหีบห่อ (Total Package Unit Code)

(3.13) รหัสโกดังหรือสถานที่เก็บของ (Shed Number)/รหัสโรงพักสินค้า หรือสถานที่ตรวจปล่อยของ (Release Port)

(3.14) รหัสท่าหรือสนามบิน ที่ทําการขนถ่ายของถ่ายลําเข้ามาในราชอาณาจักร (Port of Discharge)/รหัสท่าหรือสนามบิน ที่จะทําการขนถ่ายของถ่ายลําออกไปนอกราชอาณาจักร (Port of Loading)

(4) กรณีตรวจพบข้อผิดพลาดในการตรวจสอบความถูกต้องกับแฟ้มข้อมูลอ้างอิง ระบบคอมพิวเตอร์ของศุลกากรจะตอบรหัสข้อผิดพลาดกลับไปให้ ผู้ขอถ่ายลําต้องทําการแก้ไขข้อมูลและส่ง ข้อมูลที่แก้ไขแล้วเข้าสู่ระบบคอมพิวเตอร์ของศุลกากร

(5) กรณีไม่พบข้อผิดพลาด ระบบคอมพิวเตอร์ของศุลกากรจะกําหนดเลขที่ใบขน สินค้าถ่ายลําทางอิเล็กทรอนิกส์จํานวน 14 หลัก โดยหลักที่ 5 ของเลขที่ใบขนสินค้าถ่ายลํา มีค่าเป็น “4” Transshipment และแจ้งเลขที่ใบขนสินค้าถ่ายลําทางระบบอิเล็กทรอนิกส์ตอบกลับไปยังผู้ขอถ่ายลํา