**คู่มือสำหรับประชาชน : พิธีการศุลกากรว่าด้วยการผ่านแดนทางอากาศยาน กรณีการปฏิบัติพิธีการในรูปแบบกระดาษ (Manual)**

**หน่วยงานที่ให้บริการ :** กรมศุลกากรกระทรวงการคลัง

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

1.หลักการ  
 1.1 การผ่านแดน หมายความว่า การปฏิบัติพิธีการศุลกากรเพื่อขนส่งของผ่านราชอาณาจักร จากท่าหรือที่แห่งหนึ่งที่ขนส่งเข้ามาไปยังท่าหรือที่อีกแห่งหนึ่งที่ขนส่งออกไปภายใต้การควบคุมของศุลกากร โดยมีจุดเริ่มต้นและจุดสิ้นสุดของการขนส่งอยู่นอกราชอาณาจักร ไม่ว่าการขนส่งนั้นจะมีการขนถ่ายของเพื่อเปลี่ยนยานพาหนะ การเก็บรักษาของในคลังสินค้า การเปลี่ยนภาชนะบรรจุของเพื่อประโยชน์ในการขนส่ง หรือการเปลี่ยนรูปแบบของการขนส่งของด้วยหรือไม่ก็ตาม ทั้งนี้จะต้องไม่มีการใช้ประโยชน์ใดๆซึ่งของนั้นในราชอาณาจักร โดยไม่ต้องเสียภาษีอากรขาเข้า ตามมาตรา 58 แห่งพระราชบัญญัติศุลกากร พุทธศักราช 2469 ซึ่งแก้ไขเพิ่มเติมโดยพระราชบัญญัติศุลกากร (ฉบับที่ 21) พ.ศ.2557 และ มาตรา 121 แห่งพระราชบัญญัติศุลกากร พุทธศักราช 2469  
 1.2 การผ่านแดนไปยังประเทศที่มีความตกลงกับประเทศไทย  
 การปฏิบัติพิธีการศุลกากรว่าด้วยการนำเข้ามาใน &ndash; ส่งออกไปนอกราชอาณาจักรภายใต้ความตกลงว่าด้วยการขนส่งทางถนนระหว่างรัฐบาลแห่งราชอาณาจักรไทยและรัฐบาลแห่งสาธารณรัฐประชาธิปไตยประชาชนลาว และความตกลงพิธีการผ่านแดนทางรถไฟตามความตกลงกับประเทศมาเลเซีย ให้ปฏิบัติพิธีการตามประกาศกรมศุลกากร เรื่อง พิธีการว่าด้วยสินค้าผ่านแดนระหว่างประเทศไทยกับสาธารณรัฐประชาธิปไตยประชาชนลาว (สปป. ลาว) และพิธีการว่าด้วยการผ่านแดนทางรถไฟไทย &ndash; มาเลเซีย  
 1.3 ผู้ใดนำของเข้ามาเพื่อการผ่านแดนหรือการถ่ายลำออกนอกราชอาณาจักร ไม่ว่าจะดำเนินการโดยผู้นำของผ่านแดนหรือผู้ขอถ่ายลำ หรือผู้รับมอบอำนาจจากบุคคลดังกล่าว จะต้องยื่นใบขนสินค้าตามแบบ หลักเกณฑ์ วิธีการ เงื่อนไข และระยะเวลาที่อธิบดีกำหนด  
2. เงื่อนไขการผ่านแดน  
 ของที่นำผ่านเข้ามาในราชอาณาจักรเพื่อทำการผ่านแดน จะต้องอยู่ภายใต้เงื่อนไข ดังต่อไปนี้  
 2.1 กรณีของผ่านแดนที่มาทางเรือหรืออากาศยาน บัญชีสินค้าสำหรับเรือหรืออากาศยาน ต้องระบุท่าหรือที่หรือสนามบินต้นทางและท่าหรือที่หรือสนามบินปลายทางอยู่นอกราชอาณาจักร กรณีของผ่านแดนที่มาทางบก บัญชีราคาสินค้าต้องระบุ ท่าที่ต้นทางและที่ปลายทางอยู่นอกราชอาณาจักร  
 2.2 กรณีของผ่านแดนที่มาทางเรือหรืออากาศยาน บัญชีตู้คอนเทนเนอร์ (Container List) สำหรับเรือหรืออากาศยานต้องระบุ ท่าหรือที่หรือสนามบินในราชอาณาจักรที่จะทำการผ่านแดน กรณีของผ่านแดนที่มาทางบก บัญชีราคาสินค้าต้องระบุ ท่าหรือที่หรือสนามบินในราชอาณาจักรที่จะทำการผ่านแดน  
 2.3 บัญชีราคาสินค้าต้องระบุชื่อผู้ส่งสินค้าและผู้รับสินค้าอยู่นอกราชอาณาจักร  
 2.4 ของผ่านแดนให้ส่งออกไปนอกราชอาณาจักรภายใน 30 วัน นับแต่วันที่นำของผ่านแดนเข้ามาในราชอาณาจักร  
3. ผู้ได้รับมอบอำนาจทำการผ่านแดน  
 ผู้ขอผ่านแดนต้องมีคุณสมบัติข้อหนึ่งข้อใด ดังต่อไปนี้  
 3.1 เป็นผู้นำของเข้า ผู้ส่งของออกระดับมาตรฐานเออีโอ หรือ  
 3.2 เป็นตัวแทนออกของระดับมาตรฐานเออีโอ หรือ  
 3.3 จดทะเบียนเป็นผู้ขอผ่านแดนตามแนบท้ายประกาศที่กรมศุลกากรกำหนด ณ สำนักงานศุลกากรหรือด่านศุลกากรที่มีการนำของผ่านแดนนั้นเข้ามาในราชอาณาจักร โดยได้รับอนุญาตจากผู้อำนวยสำนักงานศุลกากรหรือนายด่านศุลกากรหรือผู้ที่ได้รับมอบหมาย พร้อมกับวางเงินไว้เป็นประกันหรือวางหนังสือค้ำประกันของธนาคารในวงเงิน 2 ล้านบาท และหากปรากฎภายหลังว่ามีการกระทำความผิดเกิดขึ้น ณ สำนักงานศุลกากรหรือด่านศุลกากรใด ผู้ขอจดทะเบียนผ่านแดนจะต้องถูกพิจารณาเพิ่มวงเงินประกันตามมูลค่าของสินค้าของการกระทำความผิดตามที่กรมศุลกากรเห็นสมควรต่อไป  
 กรณีผู้ขอผ่านแดนที่ได้จดทะเบียนและวางประกันไว้ตามประกาศกรมศุลกากร ที่ 91/2547 ลงวันที่ 27 กันยายน 2547 เรื่อง ว่าด้วยพิธีการว่าด้วยการถ่ายลำ ให้ถือว่าได้จดทะเบียนและวางประกันตามประกาศกรมศุลกากร โดยให้ผู้ขอผ่านแดนซึ่งจดทะเบียนเป็นผู้ขอถ่ายลำตามประกาศกรมศุลกากรที่ 91/2547 ลงวันที่ 27 กันยายน 2547 ดำเนินการแก้ไขหนังสือสัญญาประกันให้ถูกต้องตามกฎหมายและครอบคลุมถึงการวางประกันตามประกาศกรมศุลกากร หรือ  
 3.4 กรณีที่คุณสมบัติของผู้ขอผ่านแดนไม่เป็นไปตามที่กรมศุลกากรกำหนด ข้อ 3.1 หรือ ข้อ 3.2 หรือข้อ 3.3 ผู้ขอผ่านแดนจะต้องทำสัญญาประกันและทัณฑ์บนตามแบบที่กำหนด ณ สำนักงานศุลกากรหรือด่านศุลกากรที่มีการนำของผ่านแดนนั้นเข้ามาในราชอาณาจักร พร้อมกับวางเงินไว้เป็นประกันหรือวางหนังสือค้ำประกันของธนาคารในวงเงินคุ้มค่าภาษีอากรของของทั้งหมดสำหรับการปฏิบัติพิธีการศุลกากรผ่านแดนแต่ละครั้ง  
4. การขนส่งของผ่านแดนทางอากาศยานที่ขนส่งผ่านทางสนามบินศุลกากรแห่งหนึ่งและประสงค์จะเปลี่ยนอากาศยานภายในประเทศ เพื่อขนส่งผ่านไปยังสนามบินศุลกากรปลายทางแห่งอื่นให้ปฏิบัติ ดังนี้  
 4.1 ให้นำการปฏิบัติพิธีการศุลกากรสำหรับการนำของเข้ามาในราชอาณาจักรที่มีการเปลี่ยนอากาศยานภายในประเทศมาใช้บังคับโดยอนุโลม  
 4.2 ให้ผู้ขอผ่านแดนยื่นใบขนสินค้าผ่านแดนตามแบบที่ 448/1 เพื่อปฏิบัติพิธีการศุลกากรว่าด้วยการผ่านแดน ณ สนามบินศุลกากรปลายทาง   
5. การไม่ปฏิบัติตามเงื่อนไขที่อธิบดีกำหนด  
 กรณีมีเหตุจำเป็นไม่สามารถส่งของผ่านแดนออกไปนอกราชอาณาจักรภายใน 30 วันนับแต่วันที่ครบกำหนด ให้ผู้ขอผ่านแดนยื่นคำร้องขอขยายเวลาส่งออกไปนอกราชอาณาจักรก่อนครบกำหนด 30 วัน ต่อหน่วยงานศุลกากรต้นทางหรือหน่วยงานศุลกากรปลายทาง (แล้วแต่กรณี) เพื่อให้ผู้อำนวยการสำนักงานศุลกากรหรือนายด่านศุลกากรพิจารณาอนุญาต ทั้งนี้ ให้ขยายเวลาได้ไม่ว่าจะกรณีใด ไม่เกิน 30 วันนับแต่วันที่ครบกำหนด หากเกินกำหนดเวลาดังกล่าวให้ถือว่าของนั้นไม่ได้ปฏิบัติตามเงื่อนไขที่อธิบดีกำหนด และอยู่ภายใต้ความรับผิดในอันที่จะต้องเสียค่าภาษีตามที่กฏหมายกำหนด  
6. การปฏิบัติพิธีการศุลกากรของผ่านแดน ที่นำเข้า ณ เขตปลอดอากรท่าอากาศยานสุวรรณภูมิ  
 6.1 การยื่นใบขนสินค้าผ่านแดน  
 ของผ่านแดนที่นำผ่านเข้า ณ ท่าหรือที่หรือสนามบิน เมื่อจะขนส่งผ่านแดนต่อไป ผู้ขอผ่านแดนหรือตัวแทนจะต้องยื่นใบขนสินค้าผ่านแดน ซึ่งประกอบด้วยต้นฉบับ 1 ฉบับ คู่ฉบับ 4 ฉบับ และใบสั่งปล่อย 1 ฉบับ (ใบสั่งปล่อยใช้ใบขนสินค้าผ่านแดนโดยประทับตราว่า &ldquo;ใบสั่งปล่อย&rdquo; ไว้เบื้องบน) พร้อมทั้งเอกสารที่เกี่ยวข้องต่อเจ้าหน้าที่ผู้มีหน้าที่ตรวจสอบใบขนสินค้าผ่านแดน  
 6.2 การตรวจสอบน้ำหนักและราคา  
 ให้ผู้ขอผ่านแดนหรือตัวแทนยื่นใบขนสินค้าผ่านแดน ให้เจ้าหน้าที่ศุลกากรตรวจสอบน้ำหนักและราคากับหลักฐานบัญชีราคาสินค้าที่ผู้ขอผ่านแดนยื่นประกอบ  
 6.3 เอกสารที่เกี่ยวข้องในการปฏิบัติพิธีการศุลกากรผู้ขอผ่านแดนศุลกากร ประกอบด้วย  
 6.3.1 หลักฐานที่แสดงว่าผู้รับขนส่งเป็นผู้ขนส่งต้นทางหรือผู้ขนส่งช่วงจากผู้ขนส่งต้นทาง ซึ่งระบุไว้ในเอกสารการขนส่งระหว่างประเทศหรือใบตราส่ง หรือได้รับมอบหมายจากผู้ส่งสินค้าต้นทางหรือได้รับมอบหมายจากผู้รับสินค้าปลายทาง  
 6.3.2 เอกสารการขนส่งระหว่างประเทศหรือใบตราส่ง  
 6.3.3 บัญชีราคาสินค้า  
 6.3.4 เอกสารอื่นซึ่งแสดงท่าหรือที่หรือสนามบินต้นทางและท่าหรือที่หรือสนามบินปลายทางของสินค้าว่าเป็นต่างประเทศเท่าที่จำเป็นแก่การตรวจสอบ  
 6.3.5 เอกสารรายละเอียดเส้นทางที่ใช้ขนส่งสินค้าผ่านแดนโดยระบุเส้นทางจากท่าหรือที่หรือสนามบินต้นทางถึงท่าหรือที่หรือสนามบินปลายทางว่าจะใช้ถนนหมายเลขใด ช่วงใด และระยะเวลาการขนส่งโดยประมาณ  
 6.4 การตรวจสอบใบขนสินค้าผ่านแดน  
 เมื่อเจ้าหน้าที่ศุลกากรตรวจสอบใบขนสินค้าผ่านแดนว่าถูกต้องและตรงกับใบตราส่งสินค้าแล้ว จะลงเลขที่ ลำดับที่ และวันเดือนปีในใบขนสินค้าผ่านแดน และเมื่อเจ้าหน้าที่ศุลกากรลงนามรับรองใบขนสินค้าผ่านแดนแล้ว จะส่งมอบต้นฉบับใบขนสินค้าผ่านแดนและสำเนาคู่ฉบับ 1 ฉบับ พร้อมเอกสารอื่นให้แก่ผู้ขนส่งผ่านแดนหรือตัวแทนเพื่อนำไปมอบให้แก่หน่วยงานศุลกากรประจำคลังสินค้าผ่านแดนหรือ ฝ่ายพิธีการของด่านศุลกากรปลายทาง แล้วแต่กรณี  
 6.5 การปฏิบัติพิธีการศุลกากรในรูปแบบกระดาษ (Manual) กรณีส่งของออกผ่านแดนทางบกจากเขตปลอดอากรท่าอากาศยานสุวรรณภูมิ (จาก ประกาศกรมศุลกากรที่ 79/2554)  
 สินค้าผ่านแดนที่นำผ่านเข้า ณ ท่าอากาศยานสุวรรณภูมิ เพื่อจะขนส่งผ่านแดนต่อไป ผู้ขนส่งผ่านแดนหรือตัวแทน ต้องยื่นใบขนสินค้าผ่านแดนตามแบบที่กรมศุลกากรกำหนด (แบบที่ 448 หรือแบบที่ 448/1) ประกอบด้วยต้นฉบับใบขนสินค้าผ่านแดน 1 ฉบับพร้อมคู่ฉบับ 4 ฉบับ ใบสั่งปล่อย 1 ฉบับ และเอกสารที่เกี่ยวข้องต่อหน่วยบริการศุลกากร สำนักงานศุลกากรตรวจสินค้าท่าอากาศยานสุวรรณภูมิ  
 6.5.1 เอกสารที่เกี่ยวข้องในการตรวจสอบผ่านพิธีการใบขนสินค้าผ่านแดน  
 6.5.1.1 ใบขนสินค้าผ่านแดน (แบบที่ 448 หรือแบบที่ 448/1)  
 6.5.1.2 หนังสือมอบอำนาจเพื่อขนส่งสินค้าผ่านแดน  
 6.5.1.3 หนังสือมอบอำนาจให้กระทำการแทนจากต่างประเทศ  
 6.5.1.4 ใบตราส่งสินค้า (Air Waybill)  
 6.5.1.5 เอกสาร Delivery Order (D/O)  
 6.5.1.6 บัญชีราคาสินค้า (Invoice)  
 6.5.1.7 Packing List (ถ้ามี)  
 6.5.2 ให้ถือปฏิบัติเช่นเดียวกับ การปฏิบัติพิธีการศุลกากรในรูปแบบกระดาษ (Manual) สำหรับ กรณีการผ่านแดนทางอากาศยานต่อทางเรือ หรือทางอากาศยานต่อบก  
  
 ทั้งนี้ หลักเกณฑ์ วิธีการ และเงื่อนไขในการยื่นคำขอ ซึ่งเกี่ยวข้องกับพิธีการศุลกากรว่าด้วยการผ่านแดนส่วนที่ไม่ได้ระบุไว้ในคู่มือสำหรับประชาชนฉบับนี้ ให้ถือปฏิบัติตามคู่มือสำหรับประชาชนว่าด้วยเรื่อง พิธีการศุลกากรว่าด้วยการผ่านแดน  
  
หมายเหตุ  
  
1. การเริ่มนับระยะเวลาตามที่กำหนดระยะเวลาข้างต้น จะเริ่มนับตั้งแต่ผู้ขอผ่านแดนยื่นใบขนสินค้าผ่านแดน (แบบที่ 448 หรือแบบที่ 448/1) ซึ่งกรอกข้อมูลพร้อมแนบเอกสารประกอบถูกต้องครบถ้วนตามที่กำหนด รวมถึงข้อมูลที่สำแดงต้องถูกต้องตรงกันกับข้อมูลบัญชีสินค้าสำหรับอากาศยานในระบบคอมพิวเตอร์ของกรมศุลกากร  
  
2. กรณีของที่นำผ่านเข้ามาในราชอาณาจักรเพื่อทำการผ่านแดนเป็นของตามกฎหมายที่มีบทบัญญัติกำหนดไว้เป็นการเฉพาะว่าให้บังคับใช้รวมถึงสินค้าที่ขนส่งผ่านประเทศ ผู้ขอผ่านแดนจะต้องดำเนินการให้เป็นไปตามบทบัญญัติของกฎหมายดังกล่าวในการปฏิบัติพิธีการศุลกากรสำหรับสินค้าผ่านแดนด้วย  
  
3.กรณีผู้ขอผ่านแดนสำแดงรายละเอียดแห่งของที่นำผ่านเข้ามาไม่สมบูรณ์และ/หรือเอกสารประกอบการพิจารณามีข้อมูลไม่ครบถ้วนเพียงพอต่อการพิจารณาเพื่อตรวจสอบการสำแดงพิกัดอัตราอากรศุลกากรหรือข้อมูลเกี่ยวกับราคาสินค้า เพื่อใช้ประกอบการคำนวณค่าภาษีอากรหรือกำหนดวงเงินประกัน ให้ผู้ขอผ่านแดนมีหน้าที่พิสูจน์ข้อเท็จจริงหรือความถูกต้องของข้อมูลหรือเอกสารใดๆ ที่ได้สำแดง และหากมีเหตุอันควรสงสัยในข้อเท็จจริงหรือความถูกต้องของข้อมูลหรือเอกสารนั้นๆ ให้ ผู้ขอผ่านแดนหรือบุคคลที่เกี่ยวข้องมีหน้าที่จัดหาคำอธิบายเพิ่มเติม รวมทั้งเอกสารหรือหลักฐานอย่างอื่น เพื่อพิสูจน์ข้อเท็จจริงหรือความถูกต้องสมบูรณ์ของข้อมูลหรือเอกสารในการสำแดงดังกล่าว ทั้งนี้ หากผู้ขอผ่านแดนไม่ดำเนินการเพิ่มเติมข้อมูลหรือไม่ส่งเอกสารหรือหลักฐานเพิ่มเติม เจ้าหน้าที่ศุลกากรจะดำเนินการคืนคำขอ พร้อมทั้งแจ้งถึงเหตุแห่งการคืนคำขอให้ผู้ขอผ่านแดนทราบ  
  
\*ค่าธรรมเนียมคู่มือสำหรับประชาชน หน้าละ 40 บาท  
  
\*\* ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชน เรียบร้อยแล้ว

**ช่องทางการให้บริการ**

|  |  |
| --- | --- |
| **สถานที่ให้บริการ**  (หมายเหตุ: (หากมีการขอรับบริการ ณ สำนักงาน/ด่านศุลกากร นอกเวลาราชการ จะต้องชำระค่าล่วงเวลา/ค่าธรรมเนียมด้วย))  กรมศุลกากร เลขที่ 1 ถนนสุนทรโกษา เขตคลองเตย กรุงเทพฯ 10110 โทร 02-6677000/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 30 นาที

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  เจ้าหน้าที่ศุลกากรรับและตรวจสอบใบขนสินค้าผ่านแดน (แบบที่ 448 หรือแบบที่ 448/1) พร้อมเอกสารประกอบเพื่อลงทะเบียน  (หมายเหตุ: -) | 5 นาที | กรมศุลกากร |
| 2) | **การพิจารณา**  เจ้าหน้าที่ศุลกากรพิจารณาความถูกต้องของข้อมูลที่สำแดงในใบขนสินค้าผ่านแดน (แบบที่ 448 หรือแบบที่ 448/1) และเอกสารประกอบ  (หมายเหตุ: -) | 20 นาที | กรมศุลกากร |
| 3) | **การลงนาม/คณะกรรมการมีมติ**  เจ้าหน้าที่ศุลกากรตามอำนาจหน้าที่หรือผู้ได้รับมอบหมายลงนามอนุญาต/อนุมัติ และคืนใบขนสินค้าที่ผ่านการอนุมัติ/อนุญาต พร้อมเอกสารประกอบให้แก่ผู้ขอผ่านแดนเพื่อดำเนินพิธีการศุลกากรต่อไป  (หมายเหตุ: -) | 5 นาที | กรมศุลกากร |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (เลือกใช้เอกสารอย่างใดอย่างหนึ่ง สำเนาต้องรับรองสำเนาถูกต้องและประทับตรานิติบุคคล) | กรมการปกครอง |
| 2) | **บัตรประจำตัวข้าราชการหรือพนักงานองค์การของรัฐ**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (เลือกใช้เอกสารอย่างใดอย่างหนึ่ง สำเนาต้องรับรองสำเนาถูกต้องและประทับตรานิติบุคคล) | - |
| 3) | **หนังสือเดินทาง**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (เลือกใช้เอกสารอย่างใดอย่างหนึ่ง สำเนาต้องรับรองสำเนาถูกต้องและประทับตรานิติบุคคล) | กรมการกงสุล |
| 4) | **สำเนาทะเบียนบ้าน**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (เลือกใช้เอกสารอย่างใดอย่างหนึ่ง สำเนาต้องรับรองสำเนาถูกต้องและประทับตรานิติบุคคล) | กรมการปกครอง |
| 5) | **หนังสือรับรองนิติบุคคล**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (รับรองสำเนาถูกต้องและประทับตรานิติบุคคล) | กรมพัฒนาธุรกิจการค้า |
| 6) | **หนังสือมอบอำนาจ**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (หนังสือมอบอำนาจเพื่อขนส่งสินค้าผ่านแดน และ หนังสือมอบอำนาจให้กระทำการแทนจากต่างประเทศ (กรณีผ่านพิธีการผ่านแดน แบบที่ 448) ประทับตรานิติบุคคล และปิดอากรแสตมป์ตามที่กฎหมายกำหนด) | - |
| 7) | **ใบขนสินค้าผ่านแดนแบบที่ 448 หรือ 448/1**  **ฉบับจริง** 1 ฉบับ  **สำเนา** 4 ฉบับ  **หมายเหตุ** - | กรมศุลกากร |
| 8) | **หนังสือขออนุญาตดำเนินการพิธีการผ่านแดน**  **ฉบับจริง** 1 ฉบับ  **สำเนา** 2 ฉบับ  **หมายเหตุ** (รับรองสำเนาถูกต้องและประทับตรานิติบุคคล) | - |
| 9) | **หนังสือจดทะเบียนเป็นผู้ขอผ่านแดนที่กรมศุลกากรออกให้**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (รับรองสำเนาถูกต้องและประทับตรานิติบุคคล) | กรมศุลกากร |
| 10) | **เอกสารการขนส่งระหว่างประเทศ หรือใบตราส่งสินค้า (Air Waybill)**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (รับรองสำเนาถูกต้องและประทับตรานิติบุคคล) | - |
| 11) | **เอกสารการส่งมอบสินค้า Delivery Order (D/O)**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (รับรองสำเนาถูกต้องและประทับตรานิติบุคคล) | - |
| 12) | **บัญชีราคาสินค้า (Invoice)**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (รับรองสำเนาถูกต้องและประทับตรานิติบุคคล) | - |
| 13) | **Packing List (ถ้ามี)**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (รับรองสำเนาถูกต้องและประทับตรานิติบุคคล) | - |
| 14) | **สัญญาประกันทัณฑ์บนผู้ขอผ่านแดน**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (รับรองสำเนาถูกต้องและประทับตรานิติบุคคล) | - |
| 15) | **สัญญาประกันและฑัณฑ์บนการขนส่งสินค้าผ่านแดน**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (ประทับตรานิติบุคคล) | - |
| 16) | **เอกสารอื่นซึ่งแสดงท่าหรือที่หรือสนามบินต้นทางและท่าหรือที่หรือสนามบินปลายทางของสินค้าว่าเป็นต่างประเทศ (ประกาศกรมที่ 37/2558)**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (รับรองสำเนาถูกต้องและประทับตรานิติบุคคล) | - |
| 17) | **เอกสารรายละเอียดเส้นทางที่ใช้ขนส่งสินค้าผ่านแดนโดยระบุเส้นทางจากท่าหรือที่หรือสนามบินต้นทางถึงท่าหรือที่หรือสนามบินปลายทางว่าจะใช้ถนนหมายเลขใด ช่วงใด และระยะเวลาการขนส่งโดยประมาณ (กรณีผ่านพิธีการผ่านแดน แบบที่ 448/1)**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (รับรองสำเนาถูกต้องและประทับตรานิติบุคคล) | - |
| 18) | **หนังสืออนุญาตหรือหนังสือรับรองจากหน่วยงานที่เกี่ยวข้อง (กรณีเป็นของตามกฎหมายที่มีบทบัญญัติกำหนดไว้เป็นการเฉพาะว่าให้บังคับใช้รวมถึงสินค้าที่ขนส่งผ่านประเทศ)**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (หน่วยงานที่ออกกฎหมาย (พระราชบัญญัติที่เกี่ยวข้องจำนวน 12 ฉบับ รับรองสำเนาถูกต้องและประทับตรานิติบุคคล) | - |
| 19) | **ใบอนุญาตประกอบการขนส่งระหว่างประเทศ**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (รับรองสำเนาถูกต้องและประทับตรานิติบุคคล) | กรมการขนส่งทางบก |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| *ไม่มีข้อมูลค่าธรรมเนียม* | | |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | ระฆังศุลกากรของกรมศุลกากร  (หมายเหตุ: -) |
| 2) | โทรศัพท์สายด่วนศุลกากร 1332 ในวันและเวลาราชการ  (หมายเหตุ: -) |
| 3) | โทรสารหมายเลข 0 2671 5250  (หมายเหตุ: -) |
| 4) | ไปรษณีย์โดยทำเป็นหนังสือส่งมาที่ กลุ่มคุ้มครองและส่งเสริมจริยธรรม กรมศุลกากร ถนนสุนทรโกษา แขวงคลองเตย เขตคลองเตย กรุงเทพมหานคร 10110  (หมายเหตุ: -) |
| 5) | จดหมายอิเล็กทรอนิกส์ (e-Mail) ที่ ctc@customs.go.th  (หมายเหตุ: -) |
| 6) | สื่อสารมวลชน  (หมายเหตุ: (กรณีที่หัวหน้ากลุ่มคุ้มครองจริยธรรมของกรมศุลกากรเห็นควรรับเป็นเรื่องร้องเรียน)) |
| 7) | ติดต่อด้วยตนเองในวันและเวลาราชการ ณ กลุ่มคุ้มครองและส่งเสริมจริยธรรม กรมศุลกากร ถนนสุนทรโกษา แขวงคลองเตย เขตคลองเตย กรุงเทพมหานคร  (หมายเหตุ: -) |
| 8) | ศูนย์บริการศุลกากร (โทร. 1164) หรือหน่วยงานภาครัฐอื่น  (หมายเหตุ: -) |
| 9) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |
| 10) | ศูนย์รับเรื่องร้องเรียนการทุจริตในภาครัฐ  (หมายเหตุ: (สำนักงานคณะกรรมการป้องกันและปราบปรามการทุจริตในภาครัฐ (สำนักงาน ป.ป.ท.) - 99 หมู่ 4 อาคารซอฟต์แวร์ปาร์ค ชั้น 2 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี 11120 - สายด่วน 1206 / โทรศัพท์ 0 2502 6670-80 ต่อ 1900 , 1904- 7 / โทรสาร 0 2502 6132 - www.pacc.go.th / www.facebook.com/PACC.GO.TH  ศูนย์รับเรื่องร้องเรียนสำหรับนักลงทุนต่างชาติ (The Anti-Corruption Operation center) Tel : +66 92 668 0777 / Line : Fad.pacc / Facebook : The Anti-Corruption Operation Center / Email : Fad.pacc@gmail.com)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | ประกาศกรมศุลกากรที่ 37/2558  (หมายเหตุ: -) |

**หมายเหตุ**

-

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 21/07/2558