บทความโดย : นายมงคล เกียรติทวีมั่นคง

ผู้อํานวยการส่วนอุทธรณ์พิกัดอัตราศุลกากร กองนโยบายและอุทธรณ์พิกัดอัตราศุลกากร

“การเรียกเก็บอากรตามกฎหมายอื่นที่กำหนดให้เป็นอากรศุลกากร” กับ “รหัสสถิติของสินค้า”

อากรตามกฎหมายอื่นที่กำหนดให้เป็นอากรศุลกากร คืออะไร?

ตามมาตรา 4 แห่งพระราชบัญญัติพิกัดอัตราศุลกากร พ.ศ. 2560 2) ได้บัญญัติไว้ว่า “อากร หมายความว่า อากรศุลกากรที่จัดเก็บกับของที่นําเข้ามาในหรือส่งออกไปนอกราชอาณาจักรตามพระราชบัญญัตินี้

และกฎหมายว่าด้วยพิกัดอัตราศุลกากรหรือกฎหมายอื่นที่กำหนดให้เป็นอากรศุลกากร” ซึ่งมีการกล่าวถึง อากรตามกฎหมายอื่นที่กำหนดให้เป็นอากรศุลกากร ไว้ด้วย

เมื่อพิจารณาตามกฎหมายอื่น จะพบว่า มีการกล่าวถึงอากรที่กำหนดให้เป็นอากรศุลกากร เช่นเดียวกัน เช่น พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. 2542 2 พระราชบัญญัติมาตรการปกป้องจากการนําเข้าสินค้าที่เพิ่มขึ้น พ.ศ. 25503) เป็นต้น

พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. 2542

มาตรา 41 ในกรณีที่คณะกรรมการมีคําวินิจฉัยเบื้องต้นว่ามีการทุ่มตลาดและมีความเสียหาย ถ้าขณะนั้น ปรากฏว่ามีความจำเป็นต้องป้องกันความเสียหายแก่อุตสาหกรรมภายใน คณะกรรมการอาจใช้มาตรการชั่วคราวโดยประกาศ เรียกเก็บอากรชั่วคราวหรือหลักประกันการชําระอากรชั่วคราวดังกล่าวได้

มีคําวินิจฉัยเบื้องต้น

อากรชั่วคราวที่เรียกเก็บตามวรรคหนึ่ง จะต้องไม่สูงกว่าส่วนเหลื่อมการทุ่มตลาดที่ประเมินขณะที่

ในกรณีมีการใช้มาตรการชั่วคราว ให้นําบทบัญญัติกฎหมายว่าด้วยศุลกากรและกฎหมายว่าด้วยพิกัดอัตรา ศุลกากรมาใช้บังคับแก่การเรียกเก็บอากรชั่วคราวเสมือนอากรดังกล่าวเป็นอากรขาเข้าตามกฎหมายนั้น และอากรชั่วคราวที่เก็บได้ รวมทั้งเงินที่บังคับจากหลักประกันการชําระอากรนั้นให้เก็บรักษาไว้เพื่อปฏิบัติตามมาตรา 51 และมาตรา 52 จนกว่าจะสิ้นเหตุ

ที่จะต้องปฏิบัติตามมาตราดังกล่าว

มาตรา 49 ในกรณีที่คณะกรรมการมีคําวินิจฉัยชั้นที่สุดว่าให้มีการเรียกเก็บอากรตอบโต้การทุ่มตลาด

อัตราอากรตอบโต้การทุ่มตลาดนั้นให้กำหนดได้เพียงเพื่อขจัดความเสียหายและจะเกินกว่าส่วนเหลื่อมการทุ่มตลาดมิได้

อากรตอบโต้การทุ่มตลาดต้องกำหนดให้เหมาะสมกับผู้ส่งออกจากต่างประเทศแต่ละรายที่ทุ่มตลาด

โดยไม่เลือกปฏิบัติ เว้นแต่เป็นการดําเนินการตามความตกลงเพื่อระงับการทุ่มตลาดตามส่วนที่ 5 ของหมวด 5

ในกรณีที่มีการเรียกเก็บอากรตอบโต้การทุ่มตลาดจากสินค้าใด ให้นําบทบัญญัติกฎหมายว่าด้วยศุลกากรและ กฎหมายว่าด้วยพิกัดอัตราศุลกากรมาใช้บังคับกับการเรียกเก็บอากรดังกล่าวเสมือนอากรนั้นเป็นอากรขาเข้าตามกฎหมายนั้น และ อากรตอบโต้การทุ่มตลาดที่เก็บได้ให้เก็บรักษาไว้เพื่อปฏิบัติตามมาตรา 59 จนกว่าจะสิ้นเหตุที่จะต้องปฏิบัติตามมาตราดังกล่าว พระราชบัญญัติมาตรการปกป้องจากการนําเข้าสินค้าที่เพิ่มขึ้น พ.ศ. 2550

มาตรา 23 ถ้าคณะกรรมการพิจารณาแล้วเห็นว่ามีความจำเป็นต้องกำหนดมาตรการปกป้องชั่วคราว ก็ให้ประกาศเรียกเก็บอากรชั่วคราวตามอัตราที่เห็นว่าเหมาะสม

อากรชั่วคราวที่เรียกเก็บตามวรรคหนึ่ง ให้ถือเป็นอากรขาเข้าที่เพิ่มขึ้นจากอัตราที่จึงต้องเสียตามที่กำหนด

ในพิกัดอัตราศุลกากร หรือประกาศเรียกเก็บอากรตามกฎหมายว่าด้วยพิกัดอัตราศุลกากรที่ใช้อยู่ในขณะนําเข้า และให้นํา บทบัญญัติแห่งกฎหมายว่าด้วยศุลกากรและกฎหมายว่าด้วยพิกัดอัตราศุลกากรมาใช้บังคับแก่การเรียกเก็บอากรชั่วคราว

เสมือนอากรดังกล่าวเป็นอากรขาเข้าตามกฎหมายนั้น และให้กรมศุลกากรเก็บรักษาอากรชั่วคราวที่เก็บได้ไว้เพื่อปฏิบัติตาม มาตรา 24 จนกว่าจะสิ้นเหตุที่ต้องปฏิบัติตามมาตราดังกล่าว

การเรียกเก็บอากรชั่วคราวให้มีระยะเวลาใช้บังคับไม่เกินสองร้อยวันนับแต่วันถัดจากวันประกาศ

ในราชกิจจานุเบกษาเป็นต้นไป

มาตรา 28 ในกรณีกำหนดมาตรการปกป้องโดยการเรียกเก็บอากร อากรที่เรียกเก็บให้ถือเป็นอากรที่เพิ่มขึ้น จากอัตราที่จึงต้องเสียตามที่กำหนดในพิกัดอัตราศุลกากร หรือประกาศเรียกเก็บอากรตามกฎหมายว่าด้วยพิกัดอัตราศุลกากร

ที่ใช้อยู่ในขณะนําเข้า และให้นําบทบัญญัติแห่งกฎหมายว่าด้วยศุลกากรและกฎหมายว่าด้วยพิกัดอัตราศุลกากรมาใช้บังคับ

แก่การเรียกเก็บอากรดังกล่าวเสมือนเป็นอากรขาเข้าตามกฎหมายนั้น

ด้วยเหตุที่มีกฎหมายอื่นกำหนดไว้ ดังนั้น อากรปกป้อง และอากรตอบโต้การทุ่มตลาด จึงถือเสมือน เป็นอากรศุลกากร ที่กรมศุลกากรจะต้องเรียกเก็บให้ถูกต้อง ครบถ้วน โดยหากต้องการทราบอัตราอากรฯ เหล่านั้น จะต้องพิจารณาประกาศคณะกรรมการพิจารณาการทุ่มตลาดและการอุดหนุนฯ หรือประกาศคณะกรรมการพิจารณา มาตรการปกป้องฯ ทุกฉบับที่เกี่ยวข้อง โดยจะมีอัตราอากรฯ ตามราคาซี ไอ เอฟ ที่แตกต่างกันออกไปตามชนิดของสินค้า ตามแหล่งกำเนิดสินค้า และตามบริษัทผู้ผลิตสินค้า ด้วย

รหัสสถิติของสินค้า คืออะไร?

รหัสสถิติของสินค้า คือ รหัสที่ใช้ในการจัดเก็บสถิติสินค้านําเข้าและส่งออกของกรมศุลกากร ซึ่งใช้เป็นฐานข้อมูลในการเปรียบเทียบวิเคราะห์สถิติการค้าระหว่างประเทศ ตลอดจนการติดตามข้อมูลการนําเข้า และส่งออกสินค้าดังกล่าว โดยในปัจจุบันมีหน่วยงานคือ ฝ่ายประมวลผล ส่วนนวัตกรรมและคลังข้อมูล ศูนย์เทคโนโลยี สารสนเทศและการสื่อสาร ทำหน้าที่ปรับปรุงแก้ไขรหัสสถิติสินค้าตามรอบการแก้ไขระบบฮาร์โมไนซ์ทุก 5 ปี และทำหน้าที่กำหนดรหัสสถิติสินค้าที่มีใบอนุญาตหรือใบรับรอง เพื่อเชื่อมโยงข้อมูลใบอนุญาตกับหน่วยงานต่าง ๆ แบบบูรณาการ โดยออกเป็นประกาศกรมศุลกากรเพื่อแก้ไขเพิ่มเติมรหัสสถิติสินค้า พร้อมยกเลิกประกาศฉบับเดิม ทุก ๆ 5 ปี ส่งผลให้รหัสสถิติของสินค้าเดิมถูกยกเลิกไปทั้งสิ้น และใช้รหัสสถิติของสินค้าที่กำหนดขึ้นใหม่แทน (ปัจจุบันใช้ประกาศกรมศุลกากรที่ 194/2564 เรื่อง แก้ไขเพิ่มเติมรหัสสถิติสินค้า ลงวันที่ 24 ธันวาคม พ.ศ. 25644) อย่างไรก็ตาม แม้รหัสสถิติสินค้าจะไม่ส่งผลต่อการจัดเก็บอากรตามกฎหมายว่าด้วยศุลกากรและ กฎหมายว่าด้วยพิกัดอัตราศุลกากรโดยตรง แต่ในทางปฏิบัติจะพบว่า รหัสสถิติสินค้าจะส่งผลกระทบต่อการเรียกเก็บ อากรตามกฎหมายอื่นที่กำหนดให้เป็นอากรศุลกากร เช่น อากรตอบโต้การทุ่มตลาด อากรปกป้อง ฯลฯ โดยคณะกรรมการพิจารณาการทุ่มตลาดและการอุดหนุน หรือคณะกรรมการพิจารณามาตรการปกป้อง จะออกประกาศ คกก.ฯ เพื่อเรียกเก็บอากรฯ ภายใต้พิกัดอัตราศุลกากรประเภท (11 หลัก) ที่อาจกำหนดไว้ ในรูปแบบที่แตกต่างกันไป เช่น 7306.40.10.010 72253090011 ฯลฯ

ดังนั้น ทุกครั้งที่มีการนําของเข้ามาในหรือส่งออกไปนอกราชอาณาจักร ผู้นําของเข้าหรือผู้ส่งของออก จะต้องยื่นใบขนสินค้าโดยจะต้องสำแดงประเภทพิกัดของสินค้า (ประเภทพิกัดระดับ 4 หลัก) เพื่อใช้ในการ กำหนดอัตราอากรศุลกากรสำหรับคํานวณค่าภาษีอากรที่เกิดขึ้น พร้อมสำแดงรหัสสถิติสินค้า (รหัสสถิติ 3 หลัก) เพื่อพิจารณาว่าจะต้องชําระอากรตอบโต้ฯ หรืออากรปกป้อง หรือไม่ อย่างไร

ตัวอย่าง หากมีการนําเข้าสินค้า “ท่อชนิดเชื่อมตะเข็บ ทำด้วยเหล็กกล้าไม่เป็นสนิม” เข้ามา ในราชอาณาจักร เมื่อวันที่ 9 มกราคม 2566 จากผู้ผลิต SeAH STEEL CORPORATION สาธารณรัฐเกาหลี โดยสินค้ามีลักษณะเป็นท่อหน้าตัดรูปวงกลม ทำด้วยเหล็กไม่เป็นสนิม (คาร์บอน 0.06% โครเมียม 20 % นิกเกิล 29 %) ขนาดเส้นผ่านศูนย์กลางภายนอก 16.0 มิลลิเมตร หนา 0.0 มิลลิเมตร ความยาว 5,000 มิลลิเมตร ผ่านการรีดเย็น ผ่านการเชื่อมตะเข็บ และผ่านการขัดผิวด้านนอกท่ออย่างเดียว นําไปใช้เป็นท่อสำหรับ เครื่องทำความร้อน (Tubular Electric Heater)