ประกาศกรมศุลกากร

ที่ 8 2564

เรื่อง การลงทะเบียนผู้ปฏิบัติพิธีการศุลกากรหรือดําเนินการในกระบวนการทางศุลกากร

เพื่อให้การลงทะเบียนผู้ปฏิบัติพิธีการศุลกากรหรือดําเนินการในกระบวนการทางศุลกากร มีความเหมาะสม สอดคล้องกับหลักเกณฑ์การบริหารกิจการบ้านเมืองที่ดีและแนวทางเศรษฐกิจดิจิทัล (Digital Economy) จึงเห็นควรปรับปรุง หลักเกณฑ์ วิธีการ และเงื่อนไขการลงทะเบียน เพื่อให้สามารถอํานวยความสะดวก และตอบสนองความต้องการของประชาชนมากยิ่งขึ้น

อาศัยอํานาจตามความในมาตรา 8 มาตรา 51 มาตรา 99 มาตรา 900 และมาตรา ดวด แห่งพระราชบัญญัติศุลกากร พ.ศ. 2560 อธิบดีกรมศุลกากรจึงออกประกาศไว้ ดังต่อไปนี้

ข้อ 1 ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2564 เป็นต้นไป

ข้อ 2 ให้ยกเลิกประกาศกรมศุลกากร ที่ 64/2560 เรื่อง การลงทะเบียนเป็นผู้ปฏิบัติพิธีการ ศุลกากรหรือดําเนินการในกระบวนการทางศุลกากร ลงวันที่ 27 กุมภาพันธ์ 2561

ข้อ 3 ในประกาศนี้

“การลงทะเบียน” หมายความว่า การลงทะเบียนเป็นผู้ปฏิบัติพิธีการศุลกากรหรือ ดําเนินการในกระบวนการทางศุลกากร และให้หมายความรวมถึง การเปลี่ยนแปลงข้อมูลทะเบียน การขอใช้ ข้อมูลทะเบียนกรณีถูกระงับการใช้ข้อมูล และการยกเลิกการลงทะเบียน

“ผู้ปฏิบัติพิธีการศุลกากรหรือดําเนินการในกระบวนการทางศุลกากร” หมายความว่า ผู้นําของเข้า ผู้ส่งของออก ผู้รับผิดชอบการบรรจุ ผู้รายงานยานพาหนะเข้า-ออก ธนาคารศุลกากร และศูนย์บริหารเงิน ศุลกากร

“พนักงาน/ลูกจ้าง” หมายความว่า ผู้ติดต่อราชการกับกรมศุลกากร และ/หรือบันทึก ข้อมูลเข้าสู่ระบบคอมพิวเตอร์ของศุลกากรแทนผู้ปฏิบัติพิธีการศุลกากรหรือดําเนินการในกระบวนการทางศุลกากร

“ใบรับรองอิเล็กทรอนิกส์” (Digital Certificate) หมายความว่า ข้อมูลอิเล็กทรอนิกส์ ที่ใช้บ่งบอกถึงความมีตัวตนที่แท้จริงของผู้ใช้ใบรับรองอิเล็กทรอนิกส์ ซึ่งออกโดยผู้ให้บริการออกใบรับรอง อิเล็กทรอนิกส์ (Certification Authority: CA)

“กระบวนการทางศุลกากร” หมายความว่า การปฏิบัติตามกฎหมายว่าด้วยการศุลกากร ให้ครบถ้วน และดําเนินการตามกฎหมายอื่นที่เกี่ยวข้องกับการศุลกากร รวมถึงการเชื่อมโยงธุรกรรมอื่น ที่เกี่ยวข้องกับการค้าและการขนส่งระหว่างประเทศ

“ระบบทะเบียนผู้มาติดต่อ” หมายความว่า ระบบงานในรูปแบบอิเล็กทรอนิกส์ของ ศุลกากรที่ใช้ในการบันทึกและจัดเก็บฐานข้อมูลทะเบียนผู้ปฏิบัติพิธีการศุลกากรหรือดําเนินการในกระบวนการ ทางศุลกากร ทั้งจากการลงทะเบียนผ่านระบบลงทะเบียนผู้มาติดต่อออนไลน์ทางเว็บไซต์กรมศุลกากร การลงทะเบียนผ่านระบบลงทะเบียนผู้มาติดต่อออนไลน์ทาง Customs Trader Portal และการลงทะเบียน ณ หน่วยบริการรับลงทะเบียนของกรมศุลกากร

“ระบบลงทะเบียนผู้มาติดต่อออนไลน์” หมายความว่า ระบบลงทะเบียนผู้มาติดต่อ ออนไลน์ทางเว็บไซต์กรมศุลกากร หรือระบบลงทะเบียนผู้มาติดต่อออนไลน์ทาง Customs Trader Portal ที่ใช้งานบนเว็บแอปพลิเคชัน (Web Application) ผ่านอินเทอร์เน็ตที่ดําเนินการต่าง ๆ อยู่ภายใต้กฎหมาย ว่าด้วยธุรกรรมทางอิเล็กทรอนิกส์ และกฎหมายอื่นที่เกี่ยวข้อง

ส่วนที่ 1 บททั่วไป

ข้อ 4 ผู้ประสงค์จะเป็นผู้ปฏิบัติพิธีการศุลกากรหรือดําเนินการในกระบวนการทางศุลกากร ต้องลงทะเบียน โดยสามารถดําเนินการได้ 3 ช่องทาง ดังนี้

(1) ลงทะเบียนผ่านระบบลงทะเบียนผู้มาติดต่อออนไลน์ทางเว็บไซต์กรมศุลกากร (2) ลงทะเบียนผ่านระบบลงทะเบียนผู้มาติดต่อออนไลน์ทาง Customs Trader Portal (3) ลงทะเบียน ณ หน่วยบริการรับลงทะเบียนของกรมศุลกากร

กรณีระบบลงทะเบียนผู้มาติดต่อออนไลน์ทางเว็บไซต์กรมศุลกากรหรือระบบลงทะเบียน ผู้มาติดต่อออนไลน์ทาง Customs Trader Portal ไม่สามารถใช้งานหรือให้บริการได้ ให้ลงทะเบียน ณ หน่วยบริการ รับลงทะเบียนของกรมศุลกากร

ข้อ 5 กรณีใช้เอกสารราชการเป็นหลักฐานประกอบการลงทะเบียน กรมศุลกากรจะเป็น ผู้แจ้งให้หน่วยงานที่เป็นผู้ออกเอกสารราชการนั้นส่งเอกสารดังกล่าวมาให้เพื่อใช้ประกอบการลงทะเบียน เว้นแต่ผู้ลงทะเบียนมีความประสงค์จะนําเอกสารดังกล่าวมาแสดงต่อเจ้าหน้าที่ด้วยตนเอง

ข้อ 5 เอกสารเกี่ยวกับการลงทะเบียนตามประกาศนี้ ถ้าทําเป็นภาษาต่างประเทศ เจ้าหน้าที่ อาจสั่งให้ผู้ลงทะเบียนจัดการแปลเป็นภาษาไทยให้เรียบร้อยก่อนยื่นพร้อมกับเอกสารอื่น ๆ ในคราวเดียว

ข้อ 7 การมอบอํานาจกระทําการแทนในระบบทะเบียนผู้มาติดต่อของศุลกากรตามประกาศนี้ สามารถดําเนินการได้ในเรื่องการปฏิบัติพิธีการศุลกากร การรับผิดชอบการบรรจุ การรายงานยานพาหนะเข้า-ออก การชําระภาษีอากร การขอรับเงินชดเชยค่าภาษีอากร การติดต่อราชการกับกรมศุลกากร และการดําเนินการ ในกระบวนการทางศุลกากร เว้นแต่การลงลายมือชื่อแทนผู้มอบอํานาจในแบบคําขอ รวมถึงหลักฐานประกอบแบบคําขอ ทุกประเภทตามแนบท้ายประกาศนี้ การอุทธรณ์การประเมินอากร การดําเนินคดีและการระงับคดีในชั้นศุลกากร

ส่วนที่ 2 การลงทะเบียนผ่านระบบลงทะเบียนผู้มาติดต่อออนไลน์

ทางเว็บไซต์กรมศุลกากร

ข้อ 8 การลงทะเบียนผ่านระบบลงทะเบียนผู้มาติดต่อออนไลน์ทางเว็บไซต์กรมศุลกากร ให้ส่งข้อมูลพร้อมลงลายมือชื่ออิเล็กทรอนิกส์ (Digital Signature) ของเจ้าของลายมือชื่อ เข้าสู่ระบบคอมพิวเตอร์ ของศุลกากรทางอิเล็กทรอนิกส์ตามมาตรฐานที่กรมศุลกากรกําหนด แทนการจัดทํา ยื่น ส่ง รับเอกสาร และการลงลายมือชื่อในกระดาษ

ข้อ 4 การดําเนินการใด ๆ ผ่านระบบลงทะเบียนผู้มาติดต่อออนไลน์ทางเว็บไซต์กรมศุลกากร โดยการใช้ลายมือชื่ออิเล็กทรอนิกส์ (Digital Signature) ไม่ว่าการดําเนินการนั้นจะเป็นการกระทําของ ผู้ลงทะเบียนหรือบุคคลอื่นให้ถือว่ามีผลสมบูรณ์ โดยเจ้าของลายมือชื่ออิเล็กทรอนิกส์ดังกล่าว จะปฏิเสธ ความรับผิดที่อาจเกิดขึ้นจากการดําเนินการนั้นมิได้

ข้อ 10 การลงทะเบียนผ่านระบบลงทะเบียนผู้มาติดต่อออนไลน์ทางเว็บไซต์กรมศุลกากร ผู้ลงทะเบียนต้องจัดหาใบรับรองอิเล็กทรอนิกส์ (Digital Certificate) เพื่อนํามาใช้ในการลงลายมือชื่อ อิเล็กทรอนิกส์ (Digital Signature) จากองค์กรที่ให้บริการออกใบรับรองอิเล็กทรอนิกส์ (Certification Authority : CA) สําหรับโครงการ Paperless ของกรมศุลกากร

ข้อ 11 การลงทะเบียนผ่านระบบลงทะเบียนผู้มาติดต่อออนไลน์ทางเว็บไซต์กรมศุลกากร แบ่งออกเป็นสองขั้นตอน ดังนี้

(1) การสมัครขอใช้ระบบลงทะเบียนผู้มาติดต่อออนไลน์

(2) การเข้าใช้งานระบบลงทะเบียนผู้มาติดต่อออนไลน์

ข้อ 12 การลงทะเบียนผ่านระบบลงทะเบียนผู้มาติดต่อออนไลน์ทางเว็บไซต์กรมศุลกากร ให้ปฏิบัติตามขั้นตอนในคู่มือการลงทะเบียนที่ปรากฏบนเว็บไซต์ http://www.customs.go.th ในหัวข้อระบบ ลงทะเบียนผู้มาติดต่อออนไลน์ > คู่มือ หรือ http://registeronline.customs.go.th ในหัวข้อ คู่มือ

ข้อ 13 กรณีที่มีการแนบไฟล์สําเนาบัตรประจําตัวประชาชน หรือสําเนาหนังสือเดินทาง (Passport) หรือสําเนาใบสําคัญประจําตัวคนต่างด้าว ต้องมีการลงลายมือชื่อรับรองสําเนาโดยเจ้าของ บัตรประจําตัวประชาชน หรือหนังสือเดินทาง (Passport) หรือใบสําคัญประจําตัวคนต่างด้าวนั้น ก่อนดําเนินการ แนบไฟล์

ข้อ 14 กรณีระบบลงทะเบียนแจ้งให้นําใบตอบรับการยื่นแบบคําขอและแบบแนบ มายื่นต่อ หน่วยบริการรับลงทะเบียน ให้ผู้ลงทะเบียนสั่งพิมพ์ใบตอบรับดังกล่าวและแบบแนบ มายื่นภายในสามสิบวัน นับแต่วันลงทะเบียน ณ สถานที่ดังต่อไปนี้

(1) ฝ่ายทะเบียนผู้นําเข้าและส่งออก ส่วนทะเบียนและสิทธิพิเศษ กองมาตรฐานพิธีการ และราคาศุลกากร หรือ

(2) ฝ่ายบริหารงานทั่วไป หรือหน่วยงานที่ได้รับอนุมัติให้รับลงทะเบียนของสํานักงาน ศุลกากรหรือด่านศุลกากร

หากไม่นําใบตอบรับการยื่นแบบคําขอและแบบแนบมายื่นภายในระยะเวลาที่กําหนด ตามวรรคหนึ่ง การลงทะเบียนดังกล่าวจะถูกยกเลิกโดยอัตโนมัติ

ข้อ 15 ในกรณีที่มีการเปลี่ยนแปลงข้อมูลทะเบียนนิติบุคคลหรือทะเบียนพาณิชย์ ผู้ลงทะเบียน มีหน้าที่ต้องแจ้งขอเปลี่ยนแปลงข้อมูลทะเบียนต่อกรมศุลกากรภายในสามสิบวัน นับแต่มีการเปลี่ยนแปลง ข้อมูลทะเบียน

หากผู้ลงทะเบียนไม่แจ้งขอเปลี่ยนแปลงข้อมูลทะเบียนต่อกรมศุลกากรภายใน กําหนดเวลาตามวรรคหนึ่ง ระบบทะเบียนผู้มาติดต่ออาจระงับการใช้ข้อมูลทะเบียนผู้ปฏิบัติพิธีการศุลกากรหรือ ดําเนินการในกระบวนการทางศุลกากรโดยไม่ต้องแจ้งให้ทราบล่วงหน้า จนกว่าจะแจ้งขอเปลี่ยนแปลงข้อมูลทะเบียน

ข้อ 16 ระบบทะเบียนผู้มาติดต่อจะระงับการใช้ข้อมูลทะเบียนจากเหตุที่ไม่มีการปฏิบัติพิธีการ ศุลกากรหรือดําเนินการในกระบวนการทางศุลกากร ดังนี้

(1) กรณีบุคคลธรรมดา เมื่อไม่มีการปฏิบัติพิธีการศุลกากรหรือดําเนินการในกระบวนการ ทางศุลกากรติดต่อกันเป็นเวลาหกเดือน

(2) กรณีนิติบุคคล เมื่อไม่มีการปฏิบัติพิธีการศุลกากรหรือดําเนินการในกระบวนการ ทางศุลกากรติดต่อกันเป็นเวลาสองปี

เมื่อผู้ลงทะเบียนถูกระงับการใช้ข้อมูลทะเบียนตามวรรคหนึ่ง จะไม่สามารถปฏิบัติ พิธีการศุลกากรหรือดําเนินการในกระบวนการทางศุลกากรได้ จนกว่าจะแจ้งขอใช้ข้อมูลทะเบียนใหม่

ทั้งนี้ สามารถตรวจสอบผู้ถูกระงับการใช้ข้อมูลทะเบียนได้ทางเว็บไซต์ของกรมศุลกากร ในวันที่ 25 ของเดือนที่ถัดจากวันที่ครบกําหนด ทาง http://www.customs.go.th ในหัวข้อ ผู้ประกอบการ > การลงทะเบียนเป็นผู้นําเข้า/ส่งออก > รายชื่อผู้นําเข้า/ส่งออกที่ไม่มีการปฏิบัติพิธีการศุลกากรติดต่อกัน ในระยะเวลาที่กําหนด

ข้อ 17 กรณีผู้ถูกระงับการใช้ข้อมูลทะเบียนไม่แจ้งขอใช้ข้อมูลทะเบียนภายในหกเดือน นับแต่วันที่ถูกระงับการใช้ข้อมูลทะเบียน ระบบทะเบียนผู้มาติดต่อจะยกเลิกการลงทะเบียนของผู้ถูกระงับ การใช้ข้อมูลทะเบียน

ผู้ถูกยกเลิกการลงทะเบียนตามวรรคหนึ่งต้องลงทะเบียนใหม่ จึงจะสามารถปฏิบัติ พิธีการศุลกากรหรือดําเนินการในกระบวนการทางศุลกากรได้

ข้อ 18 ผู้ที่แจ้งขอยกเลิกการลงทะเบียน จะถือว่าสิ้นสภาพการเป็นผู้ปฏิบัติพิธีการศุลกากร หรือดําเนินการในกระบวนการทางศุลกากร นับแต่วันที่ยื่นแบบคําขอเป็นต้นไป

ข้อ 19 กรณีผู้ลงทะเบียนไม่ปฏิบัติตามหลักเกณฑ์ วิธีการ และเงื่อนไขในประกาศนี้ ระบบทะเบียนผู้มาติดต่ออาจระงับการใช้ข้อมูลทะเบียนผู้ปฏิบัติพิธีการศุลกากรหรือดําเนินการในกระบวนการ ทางศุลกากร โดยไม่ต้องแจ้งให้ทราบล่วงหน้า

ข้อ 20 ผู้ลงทะเบียนสามารถตรวจสอบข้อมูลทะเบียน สถานะการลงทะเบียน และติดตาม สถานะการปฏิบัติพิธีการศุลกากรได้ โดยสมัครใช้งานระบบการติดตามสถานะการผ่านพิธีการศุลกากร (e-Tracking System) ทางเว็บไซต์ http://e-tracking.customs.go.th

ส่วนที่ 3 การลงทะเบียนผ่านระบบลงทะเบียนผู้มาติดต่อออนไลน์

ทาง Customs Trader Portal

ข้อ 21 การลงทะเบียนผ่านระบบลงทะเบียนผู้มาติดต่อออนไลน์ทาง Customs Trader Portal ให้ปฏิบัติตามขั้นตอนในคู่มือการลงทะเบียนที่ปรากฏบนเว็บไซต์ https://WWW.Customstraderportal.com ในหัวข้อ คู่มือการใช้งาน

ข้อ 22 ผู้ลงทะเบียนจะต้องทําการยืนยันตัวตนโดยวิธีการที่กําหนดในคู่มือการลงทะเบียน

ข้อ 23 การดําเนินการใด ๆ ในระบบลงทะเบียนผู้มาติดต่อออนไลน์ทาง Customs Trader Portal หากมีการใช้หมายเลขประจําตัว (User ID) และรหัสลับส่วนตัว (Password) ของผู้ลงทะเบียน ให้ถือว่า มีผลสมบูรณ์ ผู้ลงทะเบียนจะปฏิเสธความรับผิดที่อาจเกิดขึ้นจากการดําเนินการนั้นมิได้

ข้อ 24 การเปลี่ยนแปลงข้อมูลทะเบียน การระงับการใช้ข้อมูลทะเบียน การยกเลิกการลงทะเบียน และการตรวจสอบการลงทะเบียน ให้นําหลักเกณฑ์ วิธีการ และเงื่อนไข ตามข้อ 15 ข้อ 16 ข้อ 17 ข้อ 18 ข้อ 19 และข้อ 20 มาใช้บังคับโดยอนุโลม

ส่วนที่ 4 การลงทะเบียน ณ หน่วยบริการรับลงทะเบียนของกรมศุลกากร

ข้อ 25 การลงทะเบียน ณ หน่วยบริการรับลงทะเบียนของกรมศุลกากร ให้ยื่นแบบคําขอ และหลักฐานประกอบแบบคําขอตามแบบแนบท้ายประกาศนี้ โดยให้เป็นไปตามข้อปฏิบัติในการยื่นแบบคําขอ และวิธีการกรอกแบบคําขอ

ข้อ 26 ผู้ลงทะเบียนสามารถยื่นแบบคําขอได้ ณ สถานที่ ดังต่อไปนี้

(1) ฝ่ายทะเบียนผู้นําเข้าและส่งออก ส่วนทะเบียนและสิทธิพิเศษ กองมาตรฐานพิธีการ และราคาศุลกากร หรือ

(2) ฝ่ายบริหารงานทั่วไป หรือหน่วยงานที่ได้รับอนุมัติให้รับลงทะเบียนของสํานักงาน ศุลกากรหรือด่านศุลกากร

กรณีผู้ลงทะเบียนที่เป็นส่วนราชการ รัฐวิสาหกิจ สถานทูต องค์การสาธารณกุศล หรือองค์กรอื่น ๆ ที่ไม่มีเลขประจําตัวผู้เสียภาษีอากร ให้ยื่นแบบคําขอได้ ณ ฝ่ายทะเบียนผู้นําเข้าและส่งออก ส่วนทะเบียนและสิทธิพิเศษ กองมาตรฐานพิธีการและราคาศุลกากร

ข้อ 27 การยื่นแบบคําขอทุกประเภทตามแบบแนบท้ายประกาศนี้ ให้นําหลักฐานแสดงตน ของผู้มีอํานาจลงนามในแบบคําขอมาแสดงประกอบการยื่น ดังนี้

(1) กรณีบุคคลไทย ให้นําบัตรประจําตัวประชาชน หรือบัตรประจําตัวเจ้าหน้าที่ของรัฐ หรือหนังสือเดินทาง (Passport) หรือใบอนุญาตขับขี่ ที่มีรูปถ่ายและเลขประจําตัวประชาชนปรากฏอยู่ด้วย

ทั้งนี้ หากไม่สามารถนําหลักฐานแสดงตนตัวจริงมาแสดงได้ ให้ใช้สําเนาบัตร ประจําตัวประชาชน โดยให้ทนายความผู้ทําคํารับรองลายมือชื่อและเอกสาร (Notarial Services Attorney) เป็นผู้ลงนามรับรอง ซึ่งรับรองให้ไม่เกินหนึ่งเดือน และแนบสําเนาหนังสือรับรอง (Certificate) การขึ้นทะเบียน เป็นทนายความผู้ทําคํารับรองลายมือชื่อและเอกสาร ซึ่งรับรองสําเนาถูกต้องโดยทนายความเจ้าของหนังสือ รับรองนั้น

(2) กรณีบุคคลต่างด้าว ให้นําหนังสือเดินทาง (Passport) หรือใบสําคัญประจําตัว คนต่างด้าวมาแสดง ทั้งนี้ หากไม่สามารถนําหลักฐานแสดงตนตัวจริงมาแสดงได้ ให้ใช้สําเนาหนังสือเดินทาง (Passport) หรือสําเนาใบสําคัญประจําตัวคนต่างด้าว โดย

(2.1) ให้ Notary Public ที่เชื่อถือได้หรือสถานทูตตามสัญชาติของบุคคลนั้น เป็นผู้รับรอง ซึ่งรับรองให้ไม่เกินหกเดือน หรือ

(2.2) ให้ทนายความผู้ทําคํารับรองลายมือชื่อและเอกสาร (Notarial Services Attorney) เป็นผู้ลงนามรับรอง ซึ่งรับรองให้ไม่เกินหนึ่งเดือน และแนบสําเนาหนังสือรับรอง (Certificate) การขึ้นทะเบียนเป็นทนายความผู้ทําคํารับรองลายมือชื่อและเอกสาร ซึ่งรับรองสําเนาถูกต้องโดยทนายความ เจ้าของหนังสือรับรองนั้น

ข้อ 28 กรณีข้อมูลในระบบทะเบียนผู้มาติดต่อไม่ตรงกับข้อมูลในแบบคําขอที่ยื่น เนื่องจาก เจ้าหน้าที่บันทึกข้อมูลผิดพลาดหรือไม่ครบถ้วน ให้ผู้ลงทะเบียนแจ้งแก้ไขข้อมูลทะเบียนให้ถูกต้อง ณ สถานที่ ที่ได้ยื่นแบบคําขอไว้ ภายในเจ็ดวันทําการ นับแต่วันที่ได้รับอนุญาต

หากพ้นกําหนดระยะเวลาตามวรรคหนึ่ง ให้แจ้งขอเปลี่ยนแปลงข้อมูลทะเบียน ให้ถูกต้องได้ทางช่องทางที่กําหนดไว้ตามข้อ 4

ข้อ 29 การเปลี่ยนแปลงข้อมูลทะเบียน การระงับการใช้ข้อมูลทะเบียน การยกเลิกการลงทะเบียน และการตรวจสอบการลงทะเบียน ให้นําหลักเกณฑ์ วิธีการ และเงื่อนไข ตามข้อ 15 ข้อ 16 ข้อ 17 ข้อ 18 และข้อ 20 มาใช้บังคับโดยอนุโลม

ส่วนที่ 5 ข้อมูลส่วนบุคคล

ข้อ 30 กรมศุลกากรจะดําเนินการเก็บรวบรวมข้อมูลส่วนบุคคลของผู้ลงทะเบียนปฏิบัติพิธีการ ศุลกากรหรือดําเนินการในกระบวนการทางศุลกากร ดังมีรายละเอียดต่อไปนี้

(1) เพื่อวัตถุประสงค์ในการนําข้อมูลส่วนบุคคลไปใช้หรือเปิดเผยสําหรับการลงทะเบียน ผู้ปฏิบัติพิธีการศุลกากรหรือดําเนินการในกระบวนการทางศุลกากร

(2) ข้อมูลส่วนบุคคลที่จะมีการเก็บรวบรวม ได้แก่ (2.1) ชื่อ นามสกุล สัญชาติ

(2.2) สําเนาบัตรประจําตัวประชาชน สําเนาหนังสือเดินทาง (Passport) หรือสําเนา ใบสําคัญประจําตัวคนต่างด้าว

(2.3) ที่อยู่ หมายเลขโทรศัพท์ โทรสาร และไปรษณีย์อิเล็กทรอนิกส์ (e-mail address)

(2.4) บัญชีเงินฝากธนาคาร

(3) ข้อมูลส่วนบุคคลที่ได้มีการเก็บรวบรวมดังกล่าวอาจถูกเปิดเผยต่อหน่วยงาน ดังต่อไปนี้

(3.1) หน่วยงานของรัฐซึ่งมีอํานาจหน้าที่ตามกฎหมาย

(3.2) บริษัท ธนาคารกรุงไทย จํากัด (มหาชน) ในฐานะผู้ประมวลผลข้อมูล การลงทะเบียนผ่านระบบลงทะเบียนผู้มาติดต่อออนไลน์ทาง Customs Trader Portal

(3.3) บริษัทที่เป็นคู่สัญญาในการพัฒนาและบํารุงรักษาระบบทะเบียนผู้มาติดต่อ

(4) ข้อมูลส่วนบุคคลที่ได้มีการเก็บรวบรวมจะถูกลบหรือทําลาย เมื่อพ้นกําหนด ระยะเวลาสิบปี นับแต่วันที่ยกเลิกการลงทะเบียน

ข้อ 31 เจ้าของข้อมูลส่วนบุคคลตามข้อ 30 มีสิทธิในการขอเข้าถึง ขอรับสําเนาข้อมูล ที่เกี่ยวกับตน หรือขอให้แก้ไขข้อมูลดังกล่าวให้ถูกต้องสมบูรณ์ เป็นปัจจุบัน และไม่ก่อให้เกิดความเข้าใจผิดได้ โดยการยื่นคําขอเป็นหนังสือ พร้อมเอกสารหรือหลักฐานที่เกี่ยวข้องต่อหน่วยบริการรับลงทะเบียน

ส่วนที่ 5 บทเฉพาะกาล

ข้อ 32 ผู้ที่ลงทะเบียนเป็นผู้ปฏิบัติพิธีการศุลกากรหรือดําเนินการในกระบวนการทางศุลกากร ไว้แล้วก่อนประกาศนี้มีผลใช้บังคับ ให้ถือว่าเป็นผู้ที่ได้ลงทะเบียนเป็นผู้ปฏิบัติพิธีการศุลกากรหรือดําเนินการ ในกระบวนการทางศุลกากรตามประกาศนี้

ข้อ 33 ผู้ลงทะเบียนที่ได้ยื่นแบบคําขอ และแบบแนบก่อนประกาศนี้มีผลใช้บังคับแต่ยังไม่ได้ รับอนุญาตเนื่องจากเอกสารไม่ครบถ้วนถูกต้อง สามารถดําเนินการโดยใช้แบบคําขอ และแบบแนบตามแบบแนบ ท้ายประกาศกรมศุลกากรที่ 64/2561 เรื่อง การลงทะเบียนเป็นผู้ปฏิบัติพิธีการศุลกากรหรือดําเนินการ ในกระบวนการทางศุลกากร ลงวันที่ 27 กุมภาพันธ์ 2561 ได้จนกว่าจะแล้วเสร็จ

ประกาศ ณ วันที่ 23 มิถุนายน พ.ศ. 2564